open-index/open-wikipedia-markdown huggingface dataset:
Miron Białoszewski

**Miron Białoszewski** (født 30. juni 1922 i Warszawa, død 17. juni 1983 samme sted) var en polsk poet, prosaist, dramatiker og skuespiller.

## Biografi
Miron Białoszewski deltok i underjordiske språkvitenskapelige kurs arrangert av Universitetet i Warszawa under den tyske okkupasjonen av Polen. Etter Warszawaopprøret ble han ført til en nazistisk arbeidsleir og kom senere tilbake til Warszawa ved slutten av andre verdenskrig.

Til å begynne med arbeidet han på hovedpostkontoret i Warszawa og senere som journalist for forskjellige populære tidskrifter, noen av dem rettet mot barn.  I 1955 var Białoszewski med på å grunnlegge et lite teater, *Teatr na Tarczyńskiej* (Teateret på Tarczyńskagaten), der hans stykker *Wiwisekcja* og *Osmędeusze* fikk premiere. Blant skuespillerne i uroppsetningene kan nevnes Białoszewski selv og Ludmiła Murawska. 

Samme år debuterte Białoszewski i tidsskriftet *Życie Literackie* sammen med en annen polsk poet, Zbigniew Herbert. I 1956 utkom hans første diktsamling *Obroty rzeczy*. Deretter kom diktsamlingene *Rachunek zachciankowy* (1959), *Mylne wzruszenia* (1961) og *Było i było* (1965). I flere år bodde Białoszewski i en leilighet på Dąbrowskitorget med sin kamerat, maleren Leszek Soliński.

I 1970 utgav han sin selvbiografi, *Dagbok fra opprøret i Warszawa*, der han beskrev sine opplevelser fra krigstiden. I de siste årene fulgte både poesibøker (*Wiersze*, *Poezje wybrane*, *Miron Białoszewski* [i serien *Poeci Polscy*], *Odczepić się*, *Wiersze wybrane i dobrane*, *Trzydzieści lat wierszy*, *Oho*) og bøker som inneholdt poesi blandet med prosa (*Teatr Osobny*, *Rozkurz*, *Stara proza i nowe wiersze*, *Obmapywanie Europy. Aaameryka. Ostatnie wiersze*). 

Han døde av et hjerteinfarkt den 17. juni 1983.

## Litterær stil og betydning
Stilen til Białoszewski er sterkt individuell og uvanlig. Hans dikt har fokus på hverdagslige saker og personlige hendelser som avviker fra den tradisjonelle poesi. Diktene vitner om redselen stilt overfor saker som er uforutsigelige for det lyriske jeg'et. Hans verk kjennetegnes av vanskelig oversettbarhet som gjør hans dikter knapt tilgjengelige utenfor Polen. Samtidig skattes han for å være en av de mest betydelige polske forfatterne på 1900-tallet.

## Bibliografi

### Poesi
:**Obroty rzeczy* (1956) 
:**Rachunek zachciankowy* (1959) 
:**Mylne wzruszenia* (1961) 
:**Było i było* (1965) 
:**Wiersze* (1976) 
:**Poezje wybrane* (1976) 
:**Miron Białoszewski*  [in the series *Poeci Polscy* ] (1977) 
:**Odczepić się* (1978) 
:**Wiersze wybrane i dobrane* (1980) 
:**Trzydzieści lat wierszy* (1982) 
:**Oho* (1985)

### Poesi med noveller
:**Teatr Osobny* (1973)
:**Rozkurz* (1980)
:**Stara proza i nowe wiersze* (1984) 
:**Obmapywanie Europy. Aaameryka. Ostatnie wiersze* (1988 – posthumt) 

### Prosa
:**Pamiętnik z powstania warszawskiego)* (1970)

## Referanser


## Eksterne lenker
* 
* 
* 
*  Polish Literature in English Translation: Miron Białoszewski
* Miron Białoszewski på Culture.pl
Shannon Hale

**Shannon Hale** (født **Shannon Bryner**; 26. januar 1974 i Salt Lake City i USA) er en amerikansk forfatter, som først og fremst skriver bøker for unge voksne. Hun har blant annet skrevet *Prinsesse Academy*, som ble nominert til Newbery-medaljen i 2006. Hun har også skrevet flere bøker sammen med sin mann Dean.

## Tidlig liv
Shannon Bryner ble født i Salt Lake City, hvor hun gikk på barneskolen. Hun hadde to eldre søstre og en yngre søster og bror. Hun begynte å skrive da hun ble 10 år. På ungdomsskolen skrev hun i skolens litteraturmagasin. Hun gikk på West High School hvor hun elsket engelsk og drama.

Hun tok bachelorgrad i engelsk på University of Utah og en mastergrad i kreeativ skriving på University of Montana. Hun tok en 18-måneders pause fra college for å arbeide som frivillig for Jesu Kristi kirke av siste dagers hellige i Paraguay.

## Karriere
Før hun begynte å skrive profesjonelt, skrev hun på ettermiddagene, mens hun jobbet med blant annet TV, scenekunst og med  improvisasjonsteater. Hun tilbrakte et og et halvt år som ubetalt misjonærer i Paraguay, før hun reise tilbake til USA for å gjøre ferdig studiene sine. Hale arbeidet også med å lage instruksjonsvideoer før hun ble heltids forfatter.

Den første boka hennes *The Goose Girl*, ble avvist av mange forlag før den ble gitt ut i 2003.

## Personlige liv
Shannon har fire barn samme med ektemannen, Dean Hale: sønnen Max (f. 2003), datteren Magnolia (f. 2006), og de to tvillingjenter, Dina og Wren (f. 2010). Familien er bosatt i South Jordan i Utah. Hun er medlem av Jesu Kristi kirke av siste dagers hellige.

## Referanser


## Eksterne lenker
* 
* 
* 
*  Intervju av Miss Erin
*  Intervju med Chris Rettstatt
*  Q&A med Shannon Hale intervju i Publishers Weekly
*
Den hvide djævel

***Den hvide djævel*** er en dansk stumfilm fra 1916 regissert av Holger-Madsen. Manuset ble skrevet av Carl Th. Dreyer. 

## Handling
Den beryktede storbryteren Jacques Collin («Den hvite djevel») har flyktet fra fengselet. Den unge advokaten Charles Herveau er på vei til Paris i et ærend for en klient. Collin får øye på ham mens han raster i en landsbykro. Forbryteren føler instinktivt at her byr det seg mulighet for et kupp. Collin tar livet av advokaten i en skog, skjuler liket i en grøft og slår seg sammen med håndlangeren, Paccard.

Noen dager senere oppdager Collin en mann, som likner så meget på den drepte advokaten at det nesten er utrolig. Det får Collin til å tenke ut en snedig plan. I advokatens lomme fant Collin et brev fra den klienten, i hvis ærend han hadde reist. Collin vil nå bruke advokatens dobbelgjenger, Lucien, til å få fingrene i de aksjene, som ifølge brevet befinner seg i den kjente bankieren, baron de Nucingens, besittelse.

Bankieren tar intetanende imot Lucien og presenterer ham for sin datter. De to forelsker seg i hverandre umiddelbart. Åtte dager senere kommer Lucien for å hente aksjene. Han skynder seg med dem til Collin, som straks går til banken for å løse dem inn i kontanter. Skjebnen vil det slik at baron de Nucingen akkurat da befinner seg i samme bank. Collin blir oppdaget og trengt opp i et hjørne hvor han velger å ta sitt liv.

Politiet prøver etterpå å finne Lucien, men kommer for sent fram til baronens palé. Lucien ville dø midt i sin lykke og politiet finner ham død.

## Rolleliste
*Svend Kornbeck - Jaques Collin, kalt «Den hvide djævel»
*Carlo Wieth - Charles Herveau, advokat, og Lucien de Rupembré
*Johannes Ring - Bankier, Baron de Nucingen
*Gerd Egede-Nissen - Clotilde, baronens datter
*Gerda Christophersen - Asia
*Moritz Bielawski - Paccard
*Carl Schenstrøm

## Referanser


## Eksterne lenker
*
Rondane Høyfjellshotell

**Rondane Høyfjellshotell** er et hotell på Mysusæter i Sel kommune. 

## Historie
Hotellet ble etablert som Rondane Fjellstue i 1939 av Hans og Bergljot Nygaard.  Etter en brann i 1961 åpnet et nytt bygg i 1963, tegnet av Henning von Zernichow og Kjell Ullring. Skitrekket sto klart i 1969.

I perioden 2023–2025 har det vært asylmottaket «Dovregubben mottak» og derfor stengt.

## Referanser
Stortingsvalget 1865

**Stortingsvalget 1865** ble avholdt i 1865 i Norge som indirekte valg til det 18. ordentlige storting. Det 18. ordentlige storting var samlet 2. oktober 1865 til 14. juni 1866.

Parlamentarismen var ikke innført, så statsrådet fungerte uten formell kontakt med stortinget.

## Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Valgmennene møttes til valgmannsting. På landet hadde hvert av de atten amtene valgmannsting, og utpekte fire eller fem av 74 stortingsrepresentanter. Kjøpstedenes valgmannsting utpekte én, to eller fire av 37 stortingsrepresentanter.

Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 

126 473 menn var stemmerettskvalifisert, 80 888 hadde stemmerett. Av disse stemte 33 831. 387 valgting i landdistriktene utpekte totalt 927 valgmenn. 37 valgting i byene utpekte totalt 211 valgmenn. Valgmannstingene ble holdt i perioden 20. februar 1865 til 6. juli 1865.

## Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.

### Kjøpstedene

### Amtene

## Se også
* Liste over stortingsrepresentanter 1865–1867

## Referanser
Décastar 2017

**Décastar 2017** ble arrangert 16. og 17. september 2017. Décastar er et internasjonalt, årlig mangekampmesterskap i Talence i Frankrike, som inngår i IAAF Combined Events Challenge. 

Det konkurreres i tikamp for menn og sjukamp for kvinner. 

### Resultater menn

I tillegg deltok Mihail Dudaš, Kurt Felix, Zach Ziemek og Kevin Mayer, men disse fullførte ikke tikampen. 

### Resultater kvinner

I tillegg deltok Nadine Broersen, men hun fullførte ikke sjukampen.

## Kilder
* Resultater menn
* Resultater kvinner
432 Park Avenue

**432 Park Avenue** er en skyskraper i New York i USA.

Bygningen har en høyde på 426 meter opp til taket og 96 etasjer over bakken. Den er per mars 2018 den nest høyeste bygningen i USA etter Willis Tower om man bare regner i takhøyde, og den tredje høyeste etter One World Trade Center og Willis Tower om man regner i total høyde med antenne/spir.

Bygningen er designet av Rafael Viñoly og har både hotell og boliger med bra utsikt over byen og Central Park. Den står på samme tomt som hotellet *[[Drake Hotel]]* tidligere sto.

Byggearbeidene begynte i 2011 og skyskraperen sto klar i 2015.

## Referanser


## Eksterne lenker
*
Romersk tuba

**Romersk tuba** (lat. *tubus*=«rør») er et messingblåseinstrument (naturtrompet) fra romertida.

Romersk tuba er en naturtrompet laget av et rundt 1,2 m langt bronserør. Ifølge Julius Pollux var munnstykket av bein. Klangen ble beskrevet som mørk og drønnende.

Som de andre romerske messingblåseinstrumentene ble *tuba* brukt til å gi militære signaler. Tubablåsere (*tubicen*) var en svært aktet yrkesgruppe.

Den rette formen var vanlig helt til man rundt 1400 begynte å bøye instrumentrøret. Romersk tuba har lite til felles med den moderne tubaen.

## Litteratur
* *Horn und Trompete*, i Heinrich Beck o.a. (red.): *Reallexikon der germanischen Altertumskunde*, Berlin, New York: de Gruyter 1973, bind 15, s. 121–130. ISBN 3-11-016649-6
* Daniel A. Russell: ''Musical Instruments in Asterix & Obelix'', Pennsylvania State University

## Eksterne lenker
* Bilde av tubaspillere (Trajansøyla)
Time kommunes kulturpris

**Time kommunes kulturpris**, også kalt **«Timeglaset»** eller **Kulturprisen Timeglasset**, er en kulturpris som har blitt delt ut årlig av Time kommune siden 1985. 
Prisen deles ut til en person eller organisasjon som har lagt ned et verdifullt arbeid innen kultursektoren i kommunen. Kulturprisen består av et krystallglass tegnet av kunstneren Herborg Kverneland.

Samtidig med kulturprisen deler kommunen vanligvis ut kulturstipend, hederspris, innsatspokal og byggeskikkpris.

## Mottakere
* 1985: Ola Barkved 
* 1986: Magnus Jonsbråten 
* 1987: Gudrun Laland
* 1988: Olav Stangeland
* 1989: Asgjerd og Ommund Taksdal
* 1990: Einar Sæland
* 1991: Haldis Hognestad
* 1992: Torstein Tunheim
* 1993: Herborg Kverneland
* 1994: Time fråhaldslag
* 1995: Åslaug Rommetveit
* 1996: Magnus Søyland
* 1997: Arvid Øglend
* 1998: Reidar B. Thu
* 1999: Nils Njå
* 2000: Oddny Underhaug
* 2001: Dortea Haugland
* 2002: Jonas B. Auestad
* 2003: Inge Nic. Larsen
* 2004: Leif Andenes
* 2005: Brita Fotland
* 2006: Sverre S. Undheim
* 2007: Arthur Løvik
* 2008: Odd Vaaland
* 2009: Helge Lode
* 2010: Gabriel Høyland
* 2011: Svend Møller
* 2012: Heidi Strand Harboe
* 2013: Ingrid Vinningland
* 2014: Undheim Revyteater
* 2015: Terje Vold
* 2016: Torfinn Edland
* 2017: Tarald Oma
* 2018: Sigbjørn Reime
* 2019: Endre Skjerping Refsnes
* 2020: Christian Stabel
* 2021: Heine Grov
* 2022: Else og Vidar Undheim
* 2023: Tom Hetland
* 2024: Ivan Storm Juliussen
* 2025: *Tildeles senere*

## Kilder
* Time kommune: Kulturprisar (prismottakere)

## Referanser
Fortannbein

**Fortannbeina**, **premaxillene** eller ***os præmaxillare*** er to små ansiktsknokler som utgjør en del av skalletaket som hos firbeinte virveldyr sitter helt fremst i hodeskallen. Hos mennesker og andre aper er fortannbeina normalt sammenvokst med overkjevebeinet. Som navnet antyder sitter fortennene festet i fortannbeinet. De aller fleste landlevende virvedyr har tenner festet i disse knoklene, med unntak av grupper som ikke har tenner slik som skilpadder, eller som mangler fortenner i overkjeven, slik som drøvtyggere og maurslukere. Alle tennene fra hjørnetennene og bakover sitter i *[[os maxillare]]*.

## Navn
Navnet *præmaxille* kommer i to utgaver, klassisk latin med en **æ**-ligatur, og medisinlatin der ligaturen er erstattet av en **ae** eller forenklet til en enkel **e**, slik at navnet forekommer i ganske mange varianter.

I komparativ anatomi kalles knokkelen ***Os premaxillare***, mens den menneskeanatomi kalles ***maxillare*** eller ***Os incivi***. Den tyske forfatteren Johann Wolfgang von Goethe var den første som påpekte at fortenner finnes hos de fleste pattedyr, og knokkelen kalles derfor noen ganger **Goethes knokkel** eller **Goethes bein**.

Hos de tidligste panserpaddene og en del fisk finnes det ytterligere bein i snutepartiet ved siden av fortannbeinet. Fortannbeinet kalles i slike tilfeller også for **intermaxillare** eller ***os intermaxillare***.

## Dannelse
Fortannbeina er i utgangskpunktet et par hudbein som dannes over den øverste delen av den fremste gjellebuen under fosterutviklingen. denne gjellebuen går over i å bli kjeven, slik at de overste delene danner overkjeven, de nederste danner underkjeve. Neseåpningene ligger hos de fleste virveldyr klemt in mellom fortannbeina, nesebeina og overkjevebeina. Hos pattedyr og krokodiller er neseåpningen en enkelt sentral åpning mellom fortannbeina og nesebeina.

Fortannbeinet fortsetter inn i munnen bak fortennene og danner den framste delen av ganetaket.

## Referanser
Mindhunter

***Mindhunter*** er en amerikansk krimserie på Netflix som ble skapt av Joe Penhall. Tv-serien er basert på John E. Douglas og Mark Olshakers bok *Mindhunter: Inside the FBI's Elite Serial Crime Unit*. Tv-serien er blant annet produsert av David Fincher og Charlize Theron. Første sesong av *Mindhunter* ble gjort tilgjengelig på strømmetjenesten Netflix 13. oktober 2017. Jonathan Groff og Holt McCallany spiller hovedrollene som to FBI-agenter.

Serien fikk gjennomgående god kritikk.
## Handling
Den idealistiske og naive agenten Holden Ford (Jonathan Groff) får beskjed om å begynne som lærer på FBI-akademiet på Quantico i Virginia. Ford er svært nysgjerrig i psykologiske profiler, og han ønsker å lære mer om seriemordernes motiver. FBI følger fremdeles J. Edgar Hoovers gammelmodige prinsipper om at kriminalitet er noe man begår for vinningens skyld, og Ford blir mer eller mindre motarbeidet av ledelsen. Sammen med FBI-agenten Bill Tench (Holt McCallany) og senere psykologiprofessoren Wendy Carr (Anna Torv) begynner han å arbeide med kriminalpsykologi og kriminalprofilering.

## Medvirkende
### Hovedroller
* Jonathan Groff som Holden Ford, en spesialagent hos FBIs avdeling for atferdvitenskap.
* Holt McCallany som Bill Tench, en spesialagent hos FBIs avdeling for atferdvitenskap.
* Hannah Gross som Deborah «Debbie» Mitford, Holdens kjæreste og tidligere elev på University of Virginia.
* Anna Torv som Wendy Carr, en psykologiprofessor som jobber på universitetet i Boston.
* Cotter Smith som Shepard, sjefen for FBI-avdelingen National Training Academy.

### Biroller
* Stacey Roca som Nancy Tench
* Joe Tuttle som Gregg Smith
* Alex Morf som Mark Ocasek
* Joseph Cross som Benjamin Barnwright
* Marc Kudisch som Roger Wade
* Michael Park som Peter Dean
* George R. Sheffey som John Boylen
* Duke Lafoon som Gordon Chambers
* Peter Murnik som Roy Carver
* Lena Olin som Annaliese Stilman
* Thomas Francis Murphy som McGraw

### Intervjuobjekter
* Cameron Britton som Edmund Kemper
* Sam Strike som Monte Rissell
* Happy Anderson som Jerry Brudos
* Jack Erdie som Richard Speck
* Sonny Valicenti som Dennis Rader

## Mottagelse
Serien er gjennomgående blitt møtt med gode anmeldelser. og ble i 2017 regnet blant årets beste av blant annet *[[Time Magazine]]*  og*[[The Guardian]].*

*[[Filmpolitiet]]* skrev: «*Mindhunter* starter fengende med velskrevne samtaler som sirkler rundt de forskrekkende og mest makabre delene av det mennesker gjør mot hverandre. [...] Groff er litt corny og enkel i både dialog og væremåte i innledningen, men når han finner formen er han både sjarmerende og kledelig usikker i møtet med både kunnskap og mennesker. [...] Fincher legger seg noen hakk unna den intense stilen i *[[Se7en]]* og den tilskrudde dramatikken i *[[House of Cards (USA)|House of Cards]]*. Her er det samtalens kraft og den gradvise påvirkningen gode argumenter kan ha, som får det til å svinge.»

## Referanser


## Eksterne lenker
* 
*
Julius Pollux

**Julius Pollux** (100-tallet e.Kr. – 100- eller 200-tallet) var en gresk lærd og retoriker fra den andre sofistikken som underviste i Aten rundt år 190.

## Liv og virke
Keiser Commodus gav Pollux en lærestol («professorat») i Aten, men Pollux' samtidige var lite imponert over ham. Ifølge Flavius Filostratos ble han utnevnt til *grammaticus* på grunn av sin melodiøse stemme. Lukian fra Samosata beskrev Pollux som en uvitende og verdiløs person som slo seg fram på ren freidighet.

Ingenting av Pollix' retoriske verk er bevart, bortsett fra noen av titlene. Det eneste som er bevart etter ham er en bok av tibindsverket *Onomastikon*, et «leksikon» eller «tesaurus» på attisk gresk med synonymer og fraser arrangert etter tema (ikke alfabetisk). Verket gir i forbifarten mye verdifull informasjon om den klassiske antikken, eksempelvis det attiske rettsvesen, musikkinstrumenter og harmonilære, teatermasker, barneleker, husgeråd og annet.

## Utgaver
* Erich Bethe (red.): *Pollucis Onomasticon.* Leipzig 1900
* Wilhelm Dindorf (red.): ''Julii Pollucis Onomasticon cum annotationibus interpretum'', 3 bind, Leipzig 1824 (gresk med innledning på latin)

## Referanser


## Litteratur
* Eleanor Dickey: *Ancient Greek Scholarship.* Oxford University Press, Oxford 2007, ISBN 978-0-19-531292-8, s. 96
* Simone Follet: *Pollux (Polydeukès) de Naucratis (Iulius)*. I Richard Goulet (red.): *Dictionnaire des philosophes antiques*, Bd. 5, Teil 2, CNRS Éditions, Paris 2012, ISBN 978-2-271-07399-0, s. 1215–1217
* Krystyna Stebnicka: *Iulios Polydeukes (Iulius Pollux).* I Paweł Janiszewski, Krystyna Stebnicka, Elżbieta Szabat: *Prosopography of Greek Rhetors and Sophists of the Roman Empire.* Oxford University Press, Oxford 2015, ISBN 978-0-19-871340-1, s. 306

## Eksterne lenker
* Jørgen Mejer: «sofisterne», *[[Den Store Danske]]*, Gyldendal. Hentet 3. november 2017.
Domenico Merlini

**Domenico Merlini** (polsk: *Dominik Merlini*; født 22. februar 1730 i Castello Valsolda ved Luganosjøen; død 20. februar 1797 i Warszawa) var en italiensk-polsk klassisitisk arkitekt.

## Liv og virke
Fra 1750 til sin død levde han i Polen, han ble i 1768 opptatt i adelsstanden og i 1773 ble utnevnt til hoffarkitekt. Han overtok da etter Jakub Fontana.

Han vant i betydning med anlegget av  Łazienki-parken i Warszawa. Både i Warszawa og i andre polske byer bygde han mange offentlige og private bygninger, ofte i samarbeid med Johann Christian Kamsetzer. Hans verker hadde en særegen karakter som ble kjennetegnende for meget av Warszawas bybilde i Stanisław August Poniatowskis epoke.

Hans arkitektur er delvis influert av Andrea Palladio og er preget av overgangen fra senbarokken til klassisismen. Derfor er også en del barokke elementer tilstede i hans verker, som uttrykkssterke former og farmer, og en rikelig bruk av gull.

Merlini døde i 1797 i Warszawa og ble begravet i katakombene på Powązki-kirkegården i samme by, et anlegg som han selv hadde hatt oppgaven med å utforme. De fleste av hans bygningsverker ble enten ombygde i det nittende århundre eller ødelagt under andre verdenskrig og gjenoppbygd eller restaurert etter 1945.

## Verker

* Ombyggingen av Ujazdowski-slottet fra 1766 til 1771.
* Ombyggingen av de indre rom og av biblioteket i Warszawas kongeslott fra 1776 til 1786.
* Nyanlegget av Łazienki-parken med om/byggingen av Vannpalasset, Det hvite hus, Myślewicki-palasset, vanntårnet og *Det gamle orangerie* med teater.
* Palasset i Opole Lubelskie fra 1788 til 1772.
* Palasset i Jabłonna fra 1775 til 1779.
* Ombyggingen av Borch-palasset.
* Królikarnia-palasset fra 1782 til 1786.
* Ombyggingen av Tribunalet i Lublin fra 1781 til 1887
* Gjenoppbyggingen av Krasiński-palasset i Warszawa i 1783
* Den gresk-katolske kirke i Warszawa

## Referanser
Jan Gotlib Bloch

**Jan Gotlib Bloch** eller **Ivan Stanislavovitsj Bloch** (russisk: Иван Станиславович Блиох; født i 24. juli 1836 i Radom, død 27. januar 1902 i Warszawa) var en polsk-russisk bankier og militærteoretiker. Hans navn gjengis gjerne på tysk som *Johann von Bloch*, på fransk som *Jean de Bloch*, eller som *Ivan Bliokh*.

## Liv og virke
Bloch var av jødisk herkomst. Han skapte seg en stor formue med vellykkede spekulasjoner i jernbaneanlegg, hvorpå han fremst viet seg til nasjonaløkonomisk og sosialøkonomisk forfatterskap. Hans mest kjente arbeide, Будущая война и её экономические последствия, handler om *Fremtidens krig i teknisk, økonomisk og politisk henseende* (6 bind, 1898). Boken reflekterte hans funderinger gjennom årene etter den fransk-prøyssiske krig i 1870-1871 som hadde bragt med seg store ødeleggelser. Han var kommet til at løsningen av diplomatiske problemer ved hjelp av krig var blitt en ubrukelig metode i Europa.

Mot slutten av 1800-tallet hadde de moderne våpners ildkraft forandret forutsetningene for krigføringen. De ledende militære trakk imidlertid feilaktige slutninger, la hovedvekt på kampmoralens betydning, og at store tap var uunngåelige for å seire. Han hevdet at:

* ildkraften skulle tvinge infanteriet til å grave seg ned.
* slagene skulle pågå i uker eller måneder i stedet for en, to dager.
* denne type krigføring skulle lede til den sosiale ordens sammenbrudd; revolusjon.

Han var også grunnlegger av det første museum viet til krig og fred, i Luzern i Sveits. Det stengte i 1919 på grunn av dårlig besøk

Blochs skrifter fikk spredning over verden, men hans tanker ble for det meste ignorert av makthaverne. Eventuelt var de med på å påvirke tsar Nikolaj II av Russland til å ta initiativet til den første fredskonferansen i Haag i 1899. Bloch deltok selv på denne konferansen.

Han døde i 1902 og ble begravet på Powązki-kirkegården i Warszawa.

Første verdenskrig viste at Bloch hadde hatt rett, når det gjaldt at en storkrig ble langvarig, mens han hadde feil når han antok at finansieringen av en slik krig ville være den begrensende faktor; det viste seg å være landenes ressurser (mat- og industriproduksjon osv).

Bloch ble nominert til Nobels fredspris i 1901 men den gikk i stedet til Frédéric Passy og Henri Dunant.

## Bibliografi
* *Le Guerre Future*, 1898, 6 bind
* *Det framtida kriget*, 1901, svensk forkortet versjon

## Litteratur
* Manfred Sapper: *Den Krieg überwinden. Jan Bloch: Unternehmer, Publizist, Pazifist*. In: *Osteuropa* 8-10 (2008), S. 303–312. Volltext PDF.
* Pierre Nattan-Larrier, Arsène Arsonval, *Les menaces des guerres futures et les travaux de Jean de Bloch*, V. Giard & E. Brière, 1904.
* Svensk uppslagsbok. Malmö 1939

## Referanser


## Eksterne lenker

* «BLIOCH (BLOCH), IVAN STANISLAVOVICH», fra *Jewish Encyclopedia* (engelsk)
Gelong

**Gelong** (maskulin) og **Gelongma** (feminin) er de tibetanske ordene for en buddhistisk munk eller nonne som følger hele vinaya. Mens det eksakte antall eder som følges varierer i ulike overdragelseslinjer, følger generelt sett kvinnelige klostre 360 eder og mannlige klostre 265 regler.

## Eksterne lenker
* Sects & Sectarianism - The origins of Buddhist Schools 
* Translations and extensive commentary on Theravada Vinaya
* The book of discipline Vol. I-VI, oversatt av I.B. Horner
* The Essence of the Vinaya Ocean av Tsongkhapa (1357–1419)
NoCopyrightSounds

**NoCopyrightSounds** er et britisk plateselskap som legger ut musikk på YouTube. Det er kjent for å ha musikk som ikke stiller opphavsrettslige krav, slik at uavhengige innholdsprodusenter på Youtube og Twitch kan bruke musikken uten å få advarsler.

Kjente artister er Alan Walker, Tobu, 3rd prototype, Unknown Brain og hadde per august 2019 fått rundt 23 millioner abonnenter på kanalen.

## Referanser


## Eksterne lenker
* NoCopyrightSounds på YouTube
Palyul

**Palyul Namgyal Jangchub Choling** (tibetansk: དཔལ་ཡུལ་རྣམ་རྒྱལ་བྱང་ཆུབ་ཆོས་གླིང་, wylie: dpal yul rnam rgyal byang chub chos gling), også kalt **Palyul**, er et av de seks moderklostre for skolen Nyingma i tibetansk buddhisme. Klosteret ble grunnlagt i 1665 av Rigzin Kunzang Sherab i Derge i den østlige kanten av Tibet, en by i dagens fylke Baiyu, i det autonome prefekturet Garzê i provinsen Sichuan i Folkerepublikken Kina.

## Litteratur
*Namchö Ngondro, *The Great Perfection Buddha in the Palm of the Hand.* Gyaltrul Rinpoche, Yeshe Nyingpo, Ashland, Oregon, (c)1986
*Ven. Tsering Lama Jampal Zangpo, *A Garland of Immortal Wish-fulfilling Trees: The Palyul Tradition of the Nyingmapa.* Snow Lion, (c)1988
* Dorji Wangchuk (Universität Hamburg): *[https://www.buddhismuskunde.uni-hamburg.de/pdf/4-publikationen/buddhismus-in-geschichte-und-gegenwart/bd11-k13wangchuk.pdf Das dPal-yul-KIoster in Geschichte und Gegenwart: Die Wiederbelebung einer klösterlichen Tradition der rNying-ma-Schule]* (PDF-Datei; 1,8&nbsp;MB)
Kristoffer Olsen (skuespiller)

**Kristoffer Olsen** (født 1985) er en norsk sanger og skuespiller. 

Han vokste opp på Hovet i Porsgrunn og har studert sang ved Musikkonservatoriet i Kristiansand, musikkteater ved Bårdar Akademiet i Oslo og ved Guilford School of Acting i England. Fra september 2017 til 2019 spilte han en av hovedrollene i  musikalen *[[The Book of Mormon]]* på Det Norske Teatret. Han har tidligere spilt i oppsettinger av ''Les Miserables'' ved Hålogaland Teater og ''Skjønnheten og udyret'' ved Christiania Teater. Han har også hatt roller i BBC-serier som *Father Brown* og *Holby City* og i NRK-serien *[[Magnus (TV-serie)|Magnus]]* fra 2019.

Olsen er dommer i artistkonkurransen *[[Stjernekamp]]* på NRK i 2025.

## Referanser


## Eksterne lenker
*  Kristoffer Olsen i Scenewebarkivet
*
Jens Petter Gitlesen

**Jens Petter Gitlesen** (1959–2023) var leder av Norsk Forbund for Utviklingshemmede (NFU) i 12 år fra 2009 frem til våren 2021. Gitlesen ledet i samme periode også Samarbeidsforumet av funksjonshemmedes organisasjoner (SAFO). Gjennom sin tid som forbundsleder arbeidet Gitlesen for å sikre at FNs menneskerettigheter var oppfylt, også for mennesker med utviklingshemning.

## Universitetslektor
Jens Petter Gitlesen var utdannet samfunnsøkonom, og var universitetslektor i statistisk metodelære ved Institutt for økonomi og ledelse på Universitetet i Stavanger i atten år. Han hadde permisjon fra stillingen mens han arbeidet i Norsk Forbund for Utviklingshemmede. Han var blant annet medforfatter av *Lokalvalg i møtet mellom riks- og lokalpolitikk* (1994).

## Engasjement for utviklingshemmede

### Bakgrunn
Gitlesens nest yngste datter har Downs syndrom. Etter at hun ble født i 2006 begynte han å arbeide for utviklingshemmedes rettigheter. I 2007 engasjerte han seg i Norsk Forbund for utviklingshemmede.

### Pådriver for implementering av FN-konvensjon
Jens Petter Gitlesen arbeidet for å få Convention on the Rights of Persons with Disabilities (CRPD) innlemmet i norsk lov. Konvensjonen om rettighetene til personer med nedsatt funksjonsevne er en av FNs menneskerettighetstraktater, som har til hensikt å beskytte rettighetene og verdigheten til personer med nedsatt funksjonsevne.

### Priser og utmerkelser

I 2013 mottok han SOR-prisen av Samordningsrådet for sitt arbeid med å sette utviklingshemmedes levekår i Norge på dagsorden.  I 2021, ble Jens Petter Gitlesen tildelt UiOs menneskerettighetspris – Lisl og Leo Eitingers fond, for sitt arbeid for utviklingshemmedes menneskerettigheter og levekår, spesielt hans arbeid for å få Norge til å inkorporere FNs konvensjon om rettighetene til mennesker med nedsatt funksjonsevne i norsk lov. I juni 2023 ble Jens Petter Gitlesen hedret med Uloba sin ærespris Post mortem.

## Bortgang og begravelse

Jens Petter Gitlesen døde 18. mars 2023, 63 år gammel, etter kort tids sykeleie. Han ble begravet i Sola kapell fredag 31. mars. Under begravelsen holdt kunnskapsminister Tonje Brenna på vegne av regjeringen en takketale for Gitlesens innsats for personer med utviklingshemming i Norge.

## Referanser
Phyllognathus excavatus

***Phyllognathus excavatus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 15-25 millimeter), kraftig, blankt rødbrun hornbille. Kroppsformen er kort og bred, parallellsidig, uten påfallende hår. Hannen har et krumt horn i pannen, forkanten av thorax er kraftig uthulet, uthulingen dekker mesteparten av pronotums overside. Hunnen mangler hornet i pannen og uthulingen på pronotum, som er jevnt rundet.

## Levevis
Larvene lever i jorda, der de spiser røtter og råtnende organisk materiale.
Artene kan være meget tallrike på gressmark. De voksne billene kommer gjerne til lys.

## Utbredelse
*Phyllognathus excavatus* forekommer i det sørlige Europa, i det nordlige og vestlige Afrika og i Midtøsten.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Phyllognathus]]* Eschscholtz, 1830
******** ***Phyllognathus excavatus*** (Forster, 1771)

## Kilder
* Dynastidae du Monde, nettside om arten

## Eksterne lenker
*
Temnorhynchus retusus

***Temnorhynchus retusus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (gjerne 15-20 millimeter), kraftig, svart hornbille. Hannen har et kort, skiveformet horn i pannen, som foran dette er flat og kraftig punktert. Oversiden er ganske kraftig punktert og blank, på pronotum er punktene nesten sammenflytende, men ganske grunne. Undersiden er kledt med lange, oransje hår.

## Levevis
Larvene lever i jorda, der de spiser røtter på ulike slags gress, de kan kanskje også gjøre skade på jordbruksvekster, blant annet søtpoteter. De voksne er trege insekter som sjelden kommer til lys.

## Utbredelse
Arten lever i det østlige og sørlige Afrika og er dessuten innført til Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Temnorhynchus]]* Hope, 1837
******** ***Temnorhynchus retusus*** (Fabricius, 1781)

## Kilder
* Krell, F.-T- og Hongay, G. (1998) The African rhinoceros beetle *Temnorhynchus retusus* (Fabricius) established in eastern Australia (Coleoptera: Scarabaeidae: Dynastinae). Australian Journal of Entomology 37: 312-314 http://www.dmns.org/media/362198/56-austjent1998.pdf
* Dynastidae du Monde - nettside om arten

## Eksterne lenker
* 
*
Dipelicus cantori

***Dipelicus cantori*** er en bille som hører til familien skarabider (Scarabaeidae).
## Utseende
En nokså stor (35-40 millimeter), bred og kraftig, blankt svart hornbille. Hannene har et kraftig horn i pannen og fire horn på thorax, som danner hjørnene i en stor grop, hunnene mangler disse. Hornene på sidene er store og lange, de på toppen ganske korte. Oversiden er nokså kraftig punktert. Denne slekten utmerker seg ved brede, utvidete legger (tibiae).

## Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Arten lever på Sumatra, Java og noen omkringliggende øyer.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Dipelicus]]* Hope, 1845
******** ***Dipelicus cantori*** (Hope, 1842)

## Kilder
* Dynastidae du monde- sjekkliste over artene

## Eksterne lenker
* 
* Bilder av ''Dipelicus cantori''
Ronald Siler

**Ronald Siler** (født 8. april 1980) er en amerikansk bokser.

Han representerte USA i Sommer-OL 2004 i Athen, der han ble utslått i andre runde. 

## Referanser


## Eksterne lenker
*
Andrzej Liczik

**Andrzej Liczik** (født 4. mars 1977) er en polsk bokser.

Han representerte Polen under Sommer-OL 2004 i Athen, der han ble utslått i andre runde. 

## Referanser


## Eksterne lenker
*
Svenn Lilledal Andersen

**Svenn Lilledal Andersen** (født 24. januar 1926, død 30. juli 2017) var en norsk fysiker og forfatter. Han samarbeidet med Helmut Ormestad og Otto Øgrim, som ledet NRK-programmet *Fysikk på roterommet.*

Andersen var i mange år ansatt som universitetslektor i fysikk ved Universitetet i Oslo. Sammen med Øgrim ga han ut fysikkbøker som *Triks på roterommet* og *Eksperimentboka*

## Referanser
Holt McCallany

**Holt McCallany** (født **Holt Quinn McAloney** 3. september 1963 i New York City i New York) er en amerikansk skuespiller og manusforfatter.

McCallany vokste opp i et teatralsk miljø, og moren Julie Wilson var en Tony Award-nominert skuespiller og kabaretartist. I begynnelsen av karrièren deltok han i flere skuespill, men etter hvert fikk han mindre roller på film og TV. Han spilte løytnant Kramer i krigsfilmen *[[De kalte oss helter]]* (1989) og Junior i skrekkfilmen *[[Alien 3]]* (1992). Samarbeidet med regissør David Fincher fortsatte med rollen som mekanikeren i thrilleren *[[Fight Club (film)|Fight Club]]* (1999).

Han spilte hovedrollen i bokseserien *[[Lights Out]]* (2011), og i 2016 spilte han i flydramaet *[[Sully]]*. McCallany gjenopptok samarbeidet med Fincher for krimserien *[[Mindhunter]]* (2017). Han spiller en FBI-agent som sammen med en kollega (spilt av Jonathan Groff) begynner å arbeide med kriminalpsykologi.

## Filmografi (utvalg)
* 1989 – *[[De kalte oss helter]]*
* 1992 – *[[Alien 3]]*
* 1999 – *[[Fight Club (film)|Fight Club]]*
* 2000 – *[[Men of Honor]]*
* 2008 – *[[Vantage Point]]*
* 2010 – *[[The Losers]]*
* 2012 – *[[Gangster Squad]]*
* 2015 – *[[Blackhat (film)|Blackhat]]*
* 2016 – *[[Sully]]*
* 2017 – *[[Mindhunter|Mindhunter]]* (TV-serie)

## Referanser


## Eksterne lenker
*
Dipelicus optatus

***Dipelicus optatus*** er en bille som hører til familien skarabider (Scarabaeidae).

## Utseende
En liten til middelsstor (12-26 millimeter), bred og kraftig, blankt brunsvart hornbille. Hannen har et trekantet horn i pannen og en bred uthuling på thorax som har en spiss tann på toppen, hunnen mangler disse. Oversiden er fint og spredt punktert bortsett fra kantene av pronotum der punkteringen er meget tett og kraftig.

## Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Arten lever i Australia, der den forekommer på begge sider av kontinentet (Queensland, Western Australia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Dipelicus]]* Hope, 1845
******** ***Dipelicus optatus*** (Sharp, 1875)

## Kilder
* Silvestre, G. (2015) Révision des *Dipelicus* du groupe *optatus* (Sharp, 1875) (Coleoptera, Dynastidae). *Coleoptéres* 21: 127-146. http://www.coleopteres.fr/Coleopteres21(11).pdf 
* Dynastidae du monde- sjekkliste over artene
* Atlas of Living Australia - *Dipelicus optatus* http://bie.ala.org.au/species/urn:lsid:biodiversity.org.au:afd.taxon:a7dc42aa-81b6-415b-8d86-8c5e29e808ce

## Eksterne lenker
*
Argus-kvartalet

**Argus-kvartalet** er et kvartal i Gamla stan i Stockholm  Kvartalet omgis av Österlånggatan i vest, Tullgränd i sør, Skeppsbron i øst og Packhusgränd i nord. Den største bygningen i kvartalet er Tullhuset.

## Navnet
De fleste kvartalene i Gamla stan har fått navn etter begreper (først og fremst guder) fra den greske og romerske mytologien. Argos (latin: Argus) var i den greske mytologien en kjempe eller et monster med hundre øyne hvorav ett øyepar alltid var åpne og på vakt.

## Kvartalet
Kvartalet ble grunnlagt i 1729 og hadde da 7 eiendommer (Östra 131, Östra 132, Östra 133, Östra 134, Östra 135, Östra 136 og Östra 137). I 1885 fantes det 7 eiendommer (Argus I-VII). I dag har kvartalet tre eiendommer, Argus 4, 6 og 8.

Der kvartalet Argus ligger nå, fantes i middelalderen *[[Koggbron]]* og området ble sannsynligvis allerede på 1200-tallet brukt som handelsplass. På 1400-1500-tallet strakk den østlige bymuren seg gjennom kvartalet, og to av murens forsvarstårn lå i området. Grunnmurer til det tårnet som lå ved Tullgränd har blitt påtruffet ved arkeologiske undersøkelser i Argus 4. Deler av 1500-tallets *Koggabro* har blitt funnet i forbindelse med grunnforsterkningsarbeider på eiendommen Argus 4 og ved sjaktarbeider langs Skeppsbron.

Den største eiendommen er Argus 8, som opptar hele den nordlige delen av kvartalet. Her ble Tullhuset (adresse Skeppsbron 38), som er tegnet av arkitekt Erik Palmstedt oppført mellom 1783 og 1790 med Gustav III som oppdragsgiver. Huset rommer i dag kontorer siden Tullverket forlot lokalene i 2000.

I Argus 4 (Skeppsbron 40) ligger *[[Küselska huset]].* Huset ble oppført i 1701 etter tegninger av arkitekt Nicodemus Tessin d.y. Byggherre og oppdragsgiver var grosserer Roland Eliaeson, som ble regnet som en av Stockholms rikeste menn på slutten av 1600-tallet. På midten av 1700-tallet ble eiendommen kjøpt av Carl Gottfried Küsel.

I Argus 6 (Österlånggatan 51) finnes fra 1721 kroen *[[Den gyldene freden]].* Restauranten anses å være en av Stockholms eldste kroer. Ifølge forsker i *stockholmiana*, Björn Hasselblad ("Stockholmskvarter") er det til og med Sveriges eldste bevarte bykro.

## Bilder

File:Kvarteret Argus 38, 40.jpg|Argus 38 og 40 fra Skeppsbron med Tullhuset til høyre
File:Packhusgränd mars 2007.JPG|Packhusgränd mot øst
File:Küselska huset.jpg|Küselska huset
File:Tullgränd 070404.JPG|Tullgränd mot vest
File:Den Gyldene Freden 2013a.jpg|Argus-kvartalet fra Österlånggatan med Den Gyldene Freden


## Se også
* Liste over kvartaler i Gamla stan

## Referanser


## Litteratur
*
*

## Eksterne lenker
*
Liste over ordførere i Gratangen

**Liste over ordførere i Gratangen**. Med formannskapslovene av 1837 var Gratangen en del av Ibestad formannskapsdistrikt (kommune).
Bardu ble utskilt fra Ibestad som egen kommune i 1854, Salangen i 1871, Lavangen i 1907 samt Gratangen, Andørja og Astafjord i 1926. Gratangens utstrekning har siden vært uendret.

## Fotnoter

## Referanser
Sørle av Nidaros

**Sørle av Nidaros** (norrønt Sǫrli), død 1254, var en norsk geistlig i middelalderen. Han var erkebiskop av Nidaros fra 1253 til 1254.

Sørles foreldre og hans fødselsår er ukjent. Han ble valgt til erkebiskop etter Sigurd Eindridessons død 6. mars 1252. Ifølge pavens følgebrev fra 1253 var Sørle prest i Oslo, mens *[[Håkon Håkonssons saga]]* forteller at han tidligere hadde vært korsbror i Hamar. Begge deler kan være riktig.

Ifølge *Håkon Håkonssons saga* døde Sørle 1. mai 1254. Han rakk dermed bare å være erkebiskop i ett år.

## Referanser


## Litteratur
* ''Håkon Håkonssons saga'', oversatt av Alexander Bugge, Kristiania 1914
* Sørle i Norsk biografisk leksikon
* Sørles biografi hos katolsk.no
Saeed Al Mowalad

**Saeed Fawaz Al Mowalad** (født 9. mars 1991) er en saudiarabisk fotballspiller som spiller for den saudiarabiske klubben Al-Ahli Saudi FC.

## Referanser


## Eksterne lenker
*
Hoover (Alabama)

**Hoover** er en amerikansk by. Den ligger i  i Alabama, og har 84 126±0 innbyggere.

Den ble grunnlagt i 1850, og ved byen ligger Riverchase Galleria, et av USAs største kjøpesentre.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Mohammed Al-Breik

**Mohammed bin Ibrahim bin Mohammed Al-Breik** (født 15. september 1992) er en saudiarabisk fotballspiller som Al-Hilal SFC.

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Coptognathus attila

***Coptognathus attila*** er en bille som hører til gruppen hornbiller i familien skarabider (Scarabaeidae).

## Utseende
En nokså liten (12-15 millimeter), bred, blankt rødbrun hornbille. Hannene mangler horn på hode og pronotum, og skilles fra hunnen først og fremst på at føttene og spesielt klørne på forbeina er forstørrede. Kroppen er svært blank, pronotum nokså tett og kraftig punktert langs kantene, mer spredt i midten, dekkvingene likeså med ganske kraftige punkter som stedvis danner antydninger til punktrader. Leggene på forbeina har tre nokså lange tenner.

## Levevis
De lever i forholdsvis tørre biotoper, som steppe og ørkener. De kan finnes i sanddyner.

## Utbredelse
Arten er utbredt i Sentral-Asia (Kasakhstan, Usbekistan).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Coptognathus]]* Burmeister, 1847
******** ***Coptognathus attila*** Ménétries, 1849

## Kilder
* Dynastidae du monde- sjekkliste over artene

## Eksterne lenker
* Bilde av ''Coptognathus attila''
*
Pontocypridoidea

**Pontocypridoidea** er en av tre overfamilier innenfor underorden Cypridocopina (orden Podocopida) av muslingkreps, som er små krepsdyr. Denne overfamilien består av 1 familie, med minst 18 slekter.

G W Müller skrev den opprinnelige beskrivelsen av gruppen etter studier av arter fra Napoli i 1894, særlig arten *[[Pontocypria spinosa]]*. Mange av artene i gruppen finnes i områdene rundt Europa.

## Nærmere taksonomisk plassering

Skillet mellom ordnene av muslingkreps er basert på  morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.

Taksonomien av muslingkreps er omstridt og inneholder vanskelig systamiserte grupper. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger *[[Catalogue of Life]]*: , men i hovedregelen WoRMS-databasen.

* Rekke: krepsdyr (Crustacea) - 67.000 arter Brünnich, 1772
** **Klasse [[muslingkreps]] ([[Ostracoda]])** - 4 ordener, 13.000 arter Latreille, 1802
*** **Underklasse [[Podocopa]]** Sars, 1866
**** Orden Podocopida - 5 underordener, 24 familier, 1&nbsp;225 arter Sars, 1866
***** Underorden Cypridocopina Jones, 1901
****** Overfamilie Pontocypridoidea Müller, 1894
******* Familie Pontocyprididae Müller, 1894
******** *Slekt [[Abyssocypris]]*  Bold, 1974 - Stillehavet, Karibien
******** *Slekt [[Aratrocypris]]*  Whatley, Ayress, Downing, Harlow & Kesler, 1985 † - tertiær, Stillehavet
******** *Slekt [[Argilloecia]]*  Sars, 1866 - Atlanterhavet, m.m.
******** *Slekt [[Australoecia]]*  McKenzie, 1967 - Australia, Brasil
******** *Slekt [[Comontocypris]]*  Wouters, 1987
******** *Slekt [[Ekpontocypris]]*  Maddocks, 1969 - Stillehavet, Indiske hav
******** *Slekt [[Iliffeoecia]]*  Maddocks, 1991 - Galapagos
******** *Slekt [[Kareloecia]]*  Maddocks, 1991 - Galapagos
******** *Slekt [[Liasina]]*  Gramann, 1963 †
******** *Slekt [[Maddocksella]]*  Mckenzie, 1982 - Australia
******** *Slekt [[Peripontocypris]]*  Wouters, 1997 - Stillehavet, Indiske hav
******** *Slekt [[Pontocyprella]]*  Mandelstam, 1955 † - kritt, Nord-Amerika 
******** *Slekt [[Pontocypria]]*  Mueller, 1894 
******** *Slekt [[Pontocypris]]*  Sars, 1866 = *[[Erythrocypris]]* Mueller, 1894
******** *Slekt [[Propontocypris]]*  Sylvester-Bradley, 1947
******** *Slekt [[Robustoargilloecia]]*  Hartmann, 1986 - Arktis
******** *Slekt [[Schedopontocypris]]*  Maddocks, 1969
******** *Slekt [[Thomontocypris]]*  Maddocks, 1991

## Referanser


## Eksterne lenker
*
Podalgus cuniculus

***Podalgus cuniculus*** er en bille som hører til gruppen hornbiller i familien skarabider (Scarabaeidae).

## Utseende
En liten (ca. 10 millimeter), avlang, blank, rødbrun hornbille. Hannen mangler horn.

## Levevis
Biller i gruppen Pentodontini lever stort sett i forholdsvis tørre biotoper, som steppe og ørkener.

## Utbredelse
Arten er utbredt fra det nordøstlige Afrika (Etiopia, Somalia, Sudan, Egypt) østover til India.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842
******* Slekten *[[Podalgus]]* Burmeister, 1847
******** ***Podalgus cuniculus*** Burmeister, 1847 - underarter:
********* *[[Podalgus cuniculus arabicus]]* (Fairmaire, 1895) - Nord-Afrika, Israel, Arabia
********* *[[Podalgus cuniculus cuniculus]]* Burmeister, 1847 - uklart hvor denne stammer fra
********* *[[Podalgus cuniculus indicus]]* Endrödi, 1966 - India
********* *[[Podalgus cuniculus infantulus]]* Semenov-Tien-Shansky, 1890- Sentral-Asia
********* *[[Podalgus cuniculus reichei]]* Paulian, 1954 - Sahara

## Kilder
* Dynastidae du monde- sjekkliste over artene 

## Eksterne lenker
* Bilder av ''Podalgus cuniculus arabicus''
*
Podalgus nazarovi

***Podalgus nazarovi*** er en bille som hører til gruppen hornbiller i familien skarabider (Scarabaeidae).

## Utseende
En nokså liten (10-13 millimeter), avlang, blank, rødbrun hornbille. Hannen mangler horn. Arten ligner sterkt på den mer utbredte *[[Podalgus cuniculus]]*, men skiller seg fra denne på at bakbeinas legger (tibiae) er betydelig bredere.

## Levevis
Biller i gruppen Pentodontini lever stort sett i forholdsvis tørre biotoper, som steppe og ørkener. Denne arten er funnet i sandete områder, og graver trolig i sanden.

## Utbredelse
Arten er bare kjent fra det sørvestlige Iran.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842
******* Slekten *[[Podalgus]]* Burmeister, 1847
******** ***Podalgus nazarovi*** Gusakov & Legezin, 2016

## Kilder
* Gusarov, A.A. & Legezin, O.G. (2016) "A new scarab species, *Podalgus nazarovi* (Coleoptera: Scarabaeidae: Dynastinae: Pentodontini), from the sands of South-Western Iran." (på russisk) *Humanity Space International Almanac* 5: 160-166. https://www.zin.ru/Animalia/Coleoptera/pdf/humanit_space_2016_5-2_pp_160-166.pdf
* Dynastidae du monde- sjekkliste over artene 

## Eksterne lenker
* Bilder av ''Podalgus cuniculus arabicus''
*
Kathok-klosteret

**Katok-klosteret** (tibetansk: ཀཿ་ཐོག་རྡོ་རྗེ་གདན, THL: *Katok Dorjé Den*), også kalt **Kathok** eller **Kathogklosteret**, er et av seks primære klostre som tilhører skolen Nyingma i tibetansk buddhisme. Klosteret ble grunnlagt i 1159 og befinner seg i dagens fylke Baiyu, i det autonome prefekturet Garzê i provinsen Sichuan i Folkerepublikken Kina.

## Eksterne lenker
*Katok Monastery 2007 on Flickr
*Katok Monastery courtyard
*Katok, Tibetan Monastery Inventory
*
*